প্রধান মন্ত্রী নরেন্দ্র মোদী কোলকতাগী বেলুর মথতা চৎখ্রে

প্রধান মন্ত্রী শ্রী নরেন্দ্র মোদীনা ঙসি স্বামি বিবেকানন্দ জয়েন্তি অমসুং নেস্নেল য়ুথ দেগী তঞ্জা লাকপদা কোলকতাগী বেলুর মথতা চৎখ্রে। মহাক্না মথতা লাইনিংবশিংগসু উনদুনা ৱারী শানখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি লৈবাক মীয়ামগীদমক বেলুর মথকী শেংলবা মফম অসিদা লাকপা অসি তির্থয়াত্র অমদগী তারোই, অদুবু মহাক্কীদমক্তদি মসি য়ুমদা লাকপগুম্বনি। মসিগী শেংলবা মফম অসিদা অহিং লেনখিবগীদমক নুঙাইবা ফোংদোক্লদুনা মহাক্না হায়খি মদুদি স্বিমি রাম কৃষ্ণ পারমহম্স, ইমা সার্দা দেবী, স্বামি ব্রহ্মানন্দ অমসুং স্বামি বিবেকানন্দ য়াওনা গুরু পুম্নমক্কী আইদেন্তিতী মফম অসিগা ফাওগনি। মহাক্না স্বামি অত্মস্থানন্দজীগী থৌজাল লৌখিবা মহাক্কী মমাংগী খোংচৎ অদু নৌহৌনা নিংশিংলদুনা প্রধান মন্ত্রীনা হায়খি মদুদি মহাকপু স্বামিনা মীয়ামগী সেবা তৌনবা লম্বী অদু উৎপীখি। “ঙসিদি মহাক মশা ওইনা শরুক য়াদ্রবসু মহাক্কী থবক, মহাক্কী লম্বী অদুনা মতম পুম্নমক্তা ঐখোয়গীদমক লম্বী তাক্লগনি।” মহাক্না হায়খি মদুদি মফম অসিদা লৈরিবা নহা ওইরিবা ব্রহ্মচারিশিংগী মরক্তা মীকুপ খরা লেন্নবা খুদোংচাবা অমা ফংজখি। ঐখোয় অয়াম্বদি মফম অসিদা বিবেকানন্দগী ৱাখল্লোন, বিবেকানন্দগী খোংজেল অমসুং বিবেকানন্দগী পর্সোনেলিতীনা মরম ওইদুনা চিংদুনা পুবিরক্লি। অদুবু মফম অসিদা লাক্লবা মতুংদা ইমা অন্না শার্দা দেবীগী অঞ্চলনা ঐখোয়দা মফম অসিদা লৈথনবা মমাগী নুংশিংবা অমা পীরি হায়না মহাক্না মখা তাখি। “খংনা নত্রগা খংদনা, লৈবাক অসিগী নহা খুদিংমক অসি বিবেকানন্দগী রিজোল্বকী সরুকশিংনি। মতম অসি অহোংবা লাক্লে, চহী তরাগী খুজিং অসি অহোংবা লাক্লে, চহী চা অসি অহোংবা লাক্লে, অদুবু স্বিমিজীগা রিজোল্বনা নহাশিংবু পুক্নিং থৌগৎলি অমসুং মীকপ থোকহল্লি। মহাক্না হোৎনরম্বা অসিনা লাক্কদৌরিবা জেনরেসনশিং মখা তানা পুক্নিং থৌগৎলগনি।” মহাক মথন্তা হোৎনদুনা মালেম অসি অহোংবা পুরকপা ঙম্লোই খনবা অদুগুম্লবা লৈবাক অসিগী নহাশিংদা প্রধান মন্ত্রীনা অচম্বা মন্ত্র অমা পীখি, “ঐখোয় কৈদৌনুংদা ইথন্তা লৈতে”। ২১শুবা চহীচাগীদমক লৈবাক অসিনা অনৌবা ভারত অমা শেমগৎনবা অচৌবা রিজোল্বকা লোয়ননা খোংথাংশিং লৌখৎলে অমসুং মসিগী রিজোলুসনশিং অসি সরকার থক্তগী নত্তে, লৈবাক অসিগী মীওই কোতি ১৩০গীসুনি, লৈবাক অসিগী নহাশিংগীনি হায়না মহাক্না মখা তাখি। প্রধান মন্ত্রীনা হায়খি মদুদি হৌখিবা চহী ৫গী এক্সপরিয়েন্সনা খংবা ঙম্লে মদুদি লৈবাক অসিগী নহাশিংগা শম্নবগী কেম্পেন অসি শোইদনা মায় পাক্কনি। মহাক্না হায়খি মদুদি মহী ৫গী মমাংদা ভারত অসি লু-নানবা ঙমগদ্র নত্রগা ঙমলোইদ্র হায়না নিংবা কায়বা অমা লৈরম্মি। অদুবু লৈবাক অসিগী নহাশিংনা থৌদাং লৌখি অমসুং মীৎয়েং অদু হোংদোকখি হায়না মহাক্না মখা তাখি। নেস্নেল য়ুথ দেনা লাকপদা, নহা খুদিংমকপু কনভিন্স তৌবা, সিতিজনশিপ এমেন্দমেন্ত এক্তকী মতাংদা মখোয়বু পেলহনবা অমসুং মখোয়গী ৱাখলদা লৈরিবা চয়েৎনবশিং অদু কোকহনবা অসি মহাক্কী মথৌদাংনি হায়না প্রধান মন্ত্রীনা ফাওখি। মহাক্না শেংদোকখি মদুদি সিতিজনশিপ এমেন্দমেন্ত এক্ত অসি সিতিজনশিপ লৌথোক্নবা আইন অমা নত্তে, মসি সিতিজনশিপ পীনবা আইন অমনি। সিতিজনশিপ এমেন্দমেন্ত এক্ত অসি পোস্ত-পার্তিসন পাকিস্তান্দা মখোয়গী ধর্মনা মরম ওইদুনা ওৎপি-নৈবিরবা মখোয়শিং অদুগীদমক, ভারতকী সিতিজনশিপ গ্রান্ত তৌবা লাইথোকহন্নবা, এমেন্দমেন্ত অমা খক্তনি। মহাত্ম গান্ধী য়াওনা লুচিংবা কয়ানসু মতম অদুদা মসি অয়াবা পীখি। মসিদসু নত্তনা ঙসিসু ধর্ম অমা হেক্তগী মীওই অমা হেক্তনা, লাইদা থাজবা থমগেরা নত্রগা থম্লোইগেরা… ভারতকী সংবিধান্দা থাজবা মীওইশিং অদুনা অপীবা প্রোসিদ্যুরগী মখাদা ভারতকী সিতিজনশিপ লৌবা য়াই। পাকিস্তান্দা লৈরিবা মাইনোরিতীশিংদা করম্বা মখলগী মীওৎ মীনৈ চত্থবগে হায়বদু হৌজিক ফাওবা মালেম অসিনসু খংলম্লোই। মীওইবগী হকপু মতৌ করম্না খোংগাওনরিবগে। ঐখোয়গী ইনিসিয়েতিব অসিগী মরম অমদি মসিনি। প্রধান মন্ত্রীনা হায়খি মদুদি ঐখোয়গী সংস্কৃতি অমসুং ঐখোয়গী সংবিধান্না নাগরিক অমা ওইনা ঐখোয়দী থৌদাং অদু মপুং ফাহন্নবা ঐখোয়দা আশা তৌরি। ভারত মচা খুদিংমক্কী থৌদাং অসি চপ মান্ননা মরু ওইগদবনি। লম্বী অসিদা চত্তুনা ঐখোয়না মালেমগী ফম্বাকথক্তা মসিগী অচুম্বা মফমদা ভারতপু উবা ফংগনি। মসিমক স্বামি বিবেকানন্দনা ভারত মচা পুম্নমক্কী মফমদা থমলম্বা থাজবা অদুনি। অমসুং ঐখোয় পুম্নমক্না মহাক্কী মংলানশিং অদু মংফাওহন্নবা রিজোল্ব অমসু লৌরি হায়রগা মহাক্কী ৱারোল লোইশিনখি।